FI Euroopan unionin virallinen lehti C 461/22

KOMISSION TÄYTÄNTÖÖNPANOPÄÄTÖS,

annettu 18 päivänä joulukuuta 2014,

Euroopan unionin vertailulaboratorioille myönnettävää rahoitusta koskevasta työohjelmasta vuodeksi 2014 annetun täytäntöönpanopäätöksen 2014/C 244/06 muuttamisesta

(2014/C 461/14)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 (1) ja erityisesti sen 32 artiklan 7 kohdan,

ottaa huomioon elintarvikeketjuun, eläinten terveyteen ja eläinten hyvinvointiin, kasvien terveyteen ja kasvien lisäysaineistoon liittyvien menojen hallinnointia koskevista säännöksistä, neuvoston direktiivien 98/56/EY, 2000/29/EY ja 2008/90/EY, Euroopan parlamentin ja neuvoston asetusten (EY) N:o 178/2002, (EY) N:o 882/2004, (EY) N:o 396/2005, Euroopan parlamentin ja neuvoston direktiivin 2009/128/EY ja Euroopan parlamentin ja neuvoston asetuksen (EY) N:o 1107/2009 muuttamisesta sekä neuvoston päätösten 66/399/ETY, 76/894/ETY ja 2009/470/EY kumoamisesta 15 päivänä toukokuuta 2014 annetun Euroopan parlamentin ja neuvoston asetuksen (EU) N:o 652/2014 (2) ja erityisesti sen 30 artiklan,

ottaa huomioon unionin yleiseen talousarvioon sovellettavista varainhoitosäännöistä 25 päivänä lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 84 artiklan 2 kohdan,

sekä katsoo seuraavaa:

(1) Asetuksen (EY) N:o 882/2004 32 artiklassa vahvistetaan Euroopan unionin (EU) vertailulaboratorioiden tehtävät ja vastuualueet.

(2) EU:n vertailulaboratoriot esittivät työohjelmansa vuodeksi 2015. Nämä työohjelmat ovat komission nykyisen työohjelman tavoitteiden ja painopisteiden mukaiset.

(3) Eläinten terveystilanteesta vuonna 2014 – erityisesti tarttuvien spongiformisten enkefalopatioiden ja hätärahaston piiriin kuuluvien tautien osalta – johtuen budjetoituja määriä ei kohdennettu kokonaisuudessaan.

(4) Näin ollen vuodelta 2014 jäljellä olevat määrärahat voidaan käyttää EU:n vertailulaboratorioiden vuoden 2015 työohjelmien rahoittamiseen.

(5) Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON PÄÄTTÄNYT SEURAAVAA:

1 artikla

Täytäntöönpanopäätöksen 2014/C 244/06 muuttaminen

1. Korvataan täytäntöönpanopäätöksen 2014/C 244/06 otsikossa ilmaisu ”vuodeksi 2015” ilmaisulla ”vuodeksi 2014”.

2. Korvataan johdanto-osan 2 kappaleessa ilmaisu ”työohjelma vuodeksi 2015” ilmaisulla ”työohjelma vuodeksi 2014”.

3. Korvataan 1 artiklan toisessa kohdassa vuosiluku ”2015” vuosiluvulla ”2014”.

4. Korvataan 2 artikla seuraavasti:

”Tuensaajien toimesta vuonna 2015 tapahtuvaan vuoden 2014 ohjelman täytäntöönpanoon myönnettävän rahoituksen enimmäismäärä on 15 500 000 euroa, ja se rahoitetaan Euroopan unionin vuoden 2014 yleisen talousarvion seuraavasta budjettikohdasta: 17.0403.”

2 artikla

Täytäntöönpanopäätöksen 2014/C 244/06 liitteen muuttaminen

1. Korvataan täytäntöönpanopäätöksen 2014/C 244/06 liitteen otsikossa ilmaisu ”komission työohjelma vuodeksi 2015” ilmaisulla ”komission työohjelma vuodeksi 2014” ja ilmaisu ”EU:n vertailulaboratoriot – komission työohjelma vuodeksi 2015” ilmaisulla ”EU:n vertailulaboratoriot – komission työohjelma vuodeksi 2014”.

2. Poistetaan 1.1. kohdassa (Johdanto) ensimmäisen kappaleen ensimmäiseltä riviltä ilmaisu ”vuonna 2015”.

3. Korvataan 1.5. kohdassa (Painopisteet) kolmannessa kappaleessa ilmaisu ”ei vain vuonna 2015” ilmaisulla ”ei vain vuonna 2014”.

4. Korvataan 1.7. kohdassa (Olennaiset arviointiperusteet) avustuksenmyöntämisperusteiden osalta ilmaisu ”nyt esitetyn komission vuoden 2015 työohjelman tavoitteiden ja painopisteiden mukaisuus” ilmaisulla ”nyt esitetyn komission vuoden 2014 työohjelman tavoitteiden ja painopisteiden mukaisuus”.

Tehty Brysselissä 18 päivänä joulukuuta 2014. Komission puolesta Vytenis ANDRIUKAITIS Komission jäsen

(1) EUVL L 165, 30.4.2004, s. 1.

(2) EUVL L 189, 27.6.2014, s. 1.

(3) EUVL L 298, 26.10.2012, s. 1.